alexandrainst/scandi-wiki huggingface dataset:
Kongelige biler i Danmark

Kongelige biler i Danmark kjennes oftest på sine særlige nummerskilt, som først (ytterst til venstre) viser en lukket krone etterfulgt av opp til tre tall.

Store Krone

«Store Krone» er den populære betegnelse for den eldste og fornemmeste av kongehusets biler, anskaffet av Frederik IX i 1958. Bilens populære betegnelse hentyder til dens nummerskilt, forsynt med en enkelt stor kongekrone.

Store Krone er en Rolls-Royce Silver Wraith, årgang 1958. Det er en syv-seters utgave, og det er den største av Silver Wraith-modellene, utstyrt med såvel servostyring som automatgir. Innvendig er bilen pyntet med blankpolert valnøttre og setene er trukket med lysegrått lær.

Modellen ble produsert i perioden fra omkring 1940 til 1959, og er som den største versjon forsynt med en sekssylindret rekkemotor på 4887 ccm med toppventil innsugning og sideventilt utstøtning. Topphastigheten angis til 190 km/t og bilen kan akselerere fra 0 til 100 km/t på 12,9 sekunder.

På tross av sin alder fremstår bilen alltid topptunet og velpolert. Den anvendes først og fremst under spesielle offisielle anledninger, hvor standsmessig transport foretrekkes. Etter 50 år i tjenesten hadde bilen således bare kjørt omkring 140000 km (tilsvarende knapt 8 km om dagen i gjennomsnitt).

Eksterne lenker 
 Beskrivelse av kongehusets biler (herunder Store Krone) fra kongehusets offisielle nettsted

Biler
Danmarks monarki
Liste over olympiske medaljevinnere i tennis

Liste over olympiske medaljevinnere i tennis inneholder samtlige spillere som har tatt medalje i de olympiske leker. Tennis var første gang på det olympiske programmet i de første olympiske leker i Sommer-OL 1896 i Athen. I disse lekene ble det bare konkurrert i to øvelser, single og double for menn. I de neste lekene, i Sommer-OL 1900, fikk kvinner delta for første gang, og i tillegg ble øvelsen mixed double lagt til. Mellom 1928 og 1988 var tennis ikke med på det offisielle olympiske programmet , men var demonstrasjonssport under Sommer-OL 1968 og Sommer-OL 1984.

Kathleen McKane Godfree er den utøveren som har tatt flest medaljer, med ett gull, to sølv og to bronsemedaljer fra 1920 til 1924 . Seks spillere har tatt fire medaljer hver, blant annet søstrene Serena og Venus Williams, som har fire gull hver. Åtte amerikanske tennisspillere har tatt to eller flere gullmedaljer; ti utøvere fra andre nasjoner har også gjort det samme, blant dem seks fra Storbritannia og to fra Frankrike.

Nåværende øvelser

Single menn

Single kvinner

Double menn

Double kvinner

Mixed double

Tidligere øvelser

Single menn innendørs

Single kvinner innendørs

Double menn innendørs

Mixed double innendørs

Flest medaljer

Utøvere

Det er 13 andre spillere med tre medaljer, og 39 med to medaljer.

Nasjoner

Referanser

Eksterne lenker
 Tennis  på Sports-Reference.com
 Alle medaljevinnere - IOC
 Olympic Tennis Men's Singles Medalists på tennis.about.com
 Olympic Tennis Women's Singles Medalists på tennis.about.com
 Olympic Tennis Men's Doubles Medalists på tennis.about.com
 Olympic Tennis Women's Doubles Medalists på tennis.about.com
 Olympic Tennis Mixed Doubles Medalists på tennis.about.com

Tennis under sommer-OL
Lister over medaljevinnere i OL
Den norske sjømannskirken (Miami)

Den norske sjømannskirken i Miami (H.K.H. Kronprinsesse Mette-Marits kirke, Scandinavian Church & Center) er en norsk sjømannskirke som ligger i Davie, ca. 45 minutters kjøring nord for downtown Miami og ca. 20 minutter vest for Fort Lauderdale i delstaten Florida i USA.

Området har blitt et stadig viktigere trafikknutepunkt for nordmenn på gjennomreise (cruiseskip og annen skipstrafikk og via lufthavnene i området), i tillegg til de fastboende nordmenn og skandinaver. 

Kirken ble etablert i 1981 og holdt de første åra til i en trailervogn på havna i Miami.  I 2011 ble det bygget egen kirke, lokalisert til Davie.  Kirken ble innviet i november 2011 av kronprinsesse Mette-Marit.

Eksterne lenker
 

Norske kirker i utlandet
Kirker fra 2011
2011 i Florida
Paula Fure

Paula Fure (født 19. november 1933 i Selje i Nordfjord) er en norsk forfatter, gallerist og kulturformidler.

Fure har undervist i grunnskolen, i videregående skole og på høgskolenivå. Hun har arbeidet som høgskoledosent ved hovedfagstudiet, Avdeling for estetiske fag, Høgskolen i Telemark på Notodden. Fagområdene har vært filosofi, estetikk, kunstfag og forskning.

Hun driver, sammen med ektemannen og musikeren Svein Westad, Galleri Åkern i den gamle bydelen Vestsiden på Kongsberg.

Bibliografi 
 Hans Hartung, katalog, Galleri Åkern (1989)
 Forming et kunst- og kulturfag, lærebok, Gyldendal (1989)
 Som en fugl Føniks Skapende Tenkende Forskende, sakprosa, Solum (1994)
 En hyllest til den frie Høne, sakprosa for barn og ungdom, Athenum (1995)
 Filosofisk lommebok/Philosophical Pocketbook, sakprosa, Galleri Åkern (1997)
 Keiserens drøm, Genesis (1999)
 Ordene Bildene Tankene og Jeget, filosofiske stykker, Scriptoriet (2003)
 Anna Eva Bergman, medforfatter Hans Kolstad, fagbok, Galleri Åkern (2006)
 Tenke Skape Forske, en studie i transdisiplinaritet, fagbok, Galleri Åkern (2007)
 Heilagsoger som erkjenning, fagbok, Galleri Åkern (2007)
 Sunnivaskrinet, en Artists bok i skrin, Angen av Selja og Heilagsoger, Galleri Åkern (2010)
 Thinking Creating, Researching, A study in transdisiplinarity, fagbok, Galleri Åkern (2010)

Priser 
 2003: Kongens fortjenstmedalje i sølv 
 2008: Kongsberg kommunes kulturpris, sammen med Svein Westad

Kilder 
 Presentasjon av Paula Fure i Forfatterkatalogen på Forfattersentrums nettsider

Eksterne lenker 
 Galleri Åkern (Besøkt 6. desember 2015)

Norske forfattere
Fødsler i 1933
Apache Abdera

Apache Abdera er en implementasjon av Atom Syndication Format and Atom Publishing Protocol som er standard for å lage, redigere og publisere web feeder og andre nettressurser. Det nåværende fokuset på en Java-implementasjon, selv om C/C++ og .NET-implementasjon vurderes.

Abder-koden ble opprinnelig utviklet av IBM og donert til Apache Software Foundation i juni 2006.

Egenskaper
 Konsumering og produksjon av Atom 1.0-feed og inngangsdokumenter.
 Atom Publishing Protocol-klientimplementasjon.
 Et rammeverk for å skape en Atom Publishing Protocol-server
 XML Digital Signature og kryptering av Atom-dokumenter.
 Støtte for format- og protokollutvidelser.

Referanser

Eksterne lenker
 
 Abdera-epostliste-arkiv

Log4net
Java (programmeringsspråk)
Mossehallen

Mossehallen ligger ved inngangen til Nesparken i Moss. Mossehallen ble bygget i 1970 som en gave til byens 250-årsjubileum. Den inneholder svømmehall og idrettshall. Bassenget er på 25 x 12,5 meter, er 0,95 m på det grunneste og 3,90 m på det dypeste. Sklie på 34 meter og to stupebrett, 1m og 3m. Svømmehallen har seks baner, hvorav tre er avsatt til barn som leker, og tre til mosjonister. Anlegget har også badstue og solarium. 

Idrettshallen har en gulvflate på 52 x 70 meter (tre håndballbaner). Anlegget er bl.a. merket for håndball, friidrett, innebandy, volleyball, badminton, tennis og basketball. Mossehallen er hjemmearenaen til bl.a. Håndballklubben Herulf og Moss Svømmeklubb. Tribunen i idrettshallen har  ståplasser eller 600 sitteplasser. Her er også instruktørrom, materialrom, møterom og seks garderober.

Kilder 
  Mossehallen Det skjer i Moss

Byggverk i Moss
Idrettshaller i Norge
Moustafa Gharib

Moustafa Mohammed Gharib (født 15. juni 1940) er en forfatter fra Irak, bosatt på Gjøvik fra 1992.

Bibliografi 
 Mitt land Kurdistan, lyrikk (Beirut, 1982)
 Hemmelighetsreiser, lyrikk (Damaskus, 1989)
 Vi går inn sammen med månen, lyrikk (Damaskus, 1990)
 Vindens ridderske, lyrikk (Damaskus, 1992)
 Veggen, eventyr (Beirut, 1994)
 Nasjonens sang, roman (Beirut, 1996)
 Rammet av syfilis, eventyr (Beirut, 1996)
 God morgen Nona, lyrikk (Amman, 2000)
 Det var det som var, roman (Beirut, 2001)
 Tidsaldre og drøm'', lyrikk, Cappelen (2003)

Referanser

Kilder 
 Presentasjon av Moustafa Mohammed Gharib i Forfatterkatalogen på Forfattersentrums nettsider
 Moustafa Gharib, Cappelen Damms nettsider

Forfattere
Fødsler i 1940
Antoria

Antoria er en engelsk produsent og distributør av elektriske og akustiske gitarer, og bassgitarer. Instrumentene produseres per 2015 i Sør-Korea og Kina, og merket eies av Tim Gentle Music etter overtakelse fra Adam Hall i 2010.

Antoria har skiftet eiere flere ganger. Instrumentene ble fra begynnelsen av 1950-årene importert fra Japan av JT Coppock Ltd., produsert av Guyatone. I 1970-årene overtok FujiGen produksjonen, et firma som også produserte Ibanez.  Det er antatt at John Lawson overtok gitarmerket i 1980-årene, og stod for distribusjonen frem til Adam Hall kjøpte rettighetene i 2007.

Referanser

Eksterne lenker 
 antoriaguitars.com
 Vintage Japanese Acoustics: Antoria F212

Gitarprodusenter
Henna

Henna (Lawsonia inermis) er en busk i planteslekten Lawsonia som tilhører kattehalefamilien.

Busken har gulhvite blomster, finnes bare i varmere strøk fra Øst-Afrika til det nordlige Australia, men dyrkes nå også i andre tropiske områder. Av roten får man det røde fargestoffet henna. Blomstene kan brukes til parfyme eller for balsamering. Av frøene presses en fet olje som tidligere ble brukt i Sudan til å smøre på kroppen.

Det røde fargestoffet brukes av hinduene som dekorasjon. Det brukes også i forbindelse med bryllup. Palestinske bruder bruker henna på henna-dagen, muslimske brudepar i Pakistan gjennomfører en henna-seremoni, og hinduene i Nord-India pynter bruden med henna.

Referanser

Eksterne lenker 
 
 The Henna page
 Hvordan bruke henna
 Hva er henna?

Mote
Myrtales
Hinduisme
General Hospital, Ernakulam

General Hospital, Ernakulam er et statlig sykehus i Ernakulam i India. Det drives som en del av det offentlige helsevesen i Kerala. 

Sykehuset ble grunnlagt maharajaen av Kochi i1845. Det ble overført til Keralas regjering etter uavhengigheten fra Storbritannia. Det ble deretter restrukturert for å bli en del av den statlige helsetjenesten.

Som andre sykehus i den offentlige helsetjeneste i India er Ernakulam General Hospital drevet av statlige midler og tjenestene er subsidiert. Behandling av pasienter under fattigdomsgrensen er helt gratis. Det meste av regjeringens utgifter til helse kanaliseres gjennom det offentlige helsevesenet, og sykehuset ligger i ansvarsområdet til Corporation of Kochi og er første ledd i denne tjenesten.

Referanser 

Sykehus
Kerala
Indias helsevesen
Connor McDavid

Connor McDavid (født 13. januar 1997) er en kanadisk ishockeyspiller som spiller for Edmonton Oilers i NHL.

Klubblagskarriere

NHL

Edmonton Oilers 
McDavid ble draftet først i NHL Entry Draft 2015 av Edmonton Oilers.  

3. juli 2015 signerte McDavid en treårskontrakt med laget.  

Han fikk sin NHL-debut 9. oktober 2015 i 3–1-tapet mot St. Louis Blues. McDavid scoret sitt først mål (og poeng) fire kvelder senere mot målvakten Kari Lehtonen i et 4–2-tap mot Dallas Stars. 

5. juli 2017 skrev han under på en åtteårskontrakt til en verdi av 100 millioner dollar med Oilers, høyest i ligaen.

Referanser

Eksterne lenker 
 

Canadiske ishockeyspillere
Ishockeyspillere for Edmonton Oilers
Gjermund Gisvold

Gjermund Gisvold (født 31. mai 1972 i Trondheim) er en norsk forfatter og manusforfatter, bosatt i Trondheim og medlem av Trøndersk Forfatterlag. Han debuterte i 2015 med romanen Gjøkungen.

I 2016 satt han i juryen i Beograd Internasjonale Film Festival.

Bibliografi 
Prosa
 Gjøkungen, roman, Tiden (2015)

Filmmanus
 Opprydding, kortfilm (2016)
 Goran, spillefilm (2016)
 First, Do No Harm, kortfilm (2017)
 Ringvirkninger, kortfilm (2018)
 Spring for livet, kortfilm (2018)
 De Utvalgte, kortfilm (2019)

Kilder 
 Presentasjon av Gjermund Gisvold i Forfatterkatalogen på Forfattersentrums nettsider

Referanser

Eksterne lenker 
 Gjermund Gisvold på Forfatterens hjemmeside
 Gjermund Gisvold på Tiden Norsk Forlag

Norske romanforfattere
 Norske manusforfattere
Fødsler i 1972
Departamento de Polícia Federal

Departamento de Polícia Federal (DPF), også kjent som Polícia Federal (PF), er en føderal brasiliansk politiinstitusjon underlagt justisdepartementet. Dens funksjonsområde er gitt av grunnloven av 1988, å være den utøvende makten for offentlig sikkerhet i forbindelse med den offentlige orden og sikkerhet for personer samt unionens eiendommer og interesser.  Den er også ansvarlig for maritime politioperasjoner, flyplasser og grenseovervåking, undertrykkelse av narkotikasmugling, smugling og underslag, og utfører utelukkende rettspolitioperasjoner i unionen.

Det føderale politiet er, i overensstemmelse med artikkel 144, 1. paragraf i grunnloven, lovfestet som et permanent organ organisert og opprettholdt av den føderale unionen og strukturert som en karriere.

Hovedkvarteret til DPF ligger i Brasília, i Distrito Federal, med desentraliserte enheter (regionkontorer) i alle hovedstedene i delstatene, samt politistasjoner og utposter i forskjellige byer.

Referanser

Eksterne lenker 
 

Brasilianske myndigheter
Politistyrker
Ramona Siebenhofer

Ramona Siebenhofer (født 29. juli 1991 i Tamsweg) er en østerriksk alpinist. Hun har spesialisert seg i disiplinene utfor og super-G.

Siebenhofer debuterte i verdenscupen 28. desember 2009 i Lienz. Hun fikk sin første pallplassering med en tredjeplass i utfor i Lake Louise i Canada 4. desember 2015. Hun vant et verdenscuprenn første gang da hun vant utfor i Cortina d'Ampezzo 18. januar 2018.

Under Vinter-OL 2022 i Beijing, ble hun nummer 12 i utfor.

Referanser

Eksterne lenker 
 
 

Østerrikske alpinister
Deltakere for Østerrike under Vinter-OL 2018
Alpinister under Vinter-OL 2018
Deltakere for Østerrike under Vinter-OL 2022
Alpinister under Vinter-OL 2022
Personer fra Bezirk Tamsweg
Svensgrunnen

Svensgrunnen, også skrevet Sveinsgrunnen og tidligere Svendsgrunnen, er en fiskebanke som ligger nordvest for Senja i Troms. Den har en havdybde på mellom 50 og 100 meter.

Ved slutten av den siste istida var havnivået ca. 120 meter lavere enn i dag, og Svensgrunnen var da tørt land.

Se også
Tragedien på Svensgrunnen 1943

Kilder 
Aftenposten: Bodde det folk her? (28. oktober 2007, oppdatert 20. oktober 2011, besøkt 7. desember 2015)

Fiskebanker
Troms og Finnmarks geografi
Fiske i Troms og Finnmark
Jack Eichel

John Robert «Jack» Eichel (født 28. oktober 1996) er en amerikansk ishockeyspiller. Han spiller for Buffalo Sabres i National Hockey League. Eichel ble valgt som nummer to i NHL Entry Draft 2015 av Buffalo Sabres.

Referanser

Eksterne lenker 
 

Ishockeyspillere fra USA
Ishockeyspillere for Buffalo Sabres
Deltakere under Vinter-OL for ungdom 2012
Fødsler i 1996
Helleristningene ved Gamnes

Helleristningene ved Gamnes er ett eller flere felt med veideristninger fra eldre steinalder ved Gamnes i Sør-Varanger kommune, Finnmark. Stedet ligger ca. fire kilometer nord for Høybuktmoen flyplass.

Ristningene ble tilfeldigvis funnet i august 2015 av arkeologer fra Tromsø museum som drev utgravninger i nærheten. Hittil er det lokalisert ca. 30 dyrefigurer som forestiller rein og elg.
Området der helleristningene ligger er regulert til oljeomlastningsterminal, og det er derfor usikkert hva som vil skje med ristningene. Saken ligger for tiden til behandling hos Riksantikvaren.

Referanser 

 

Bergkunst i Troms og Finnmark
Kulturminner i Sør-Varanger
Heimevernets befalsskole

Heimevernets befalsskole (HVBS) var en utdanningsinstitusjon som utdannet utskrevet befal til Heimevernet. Skolen var fra 2009 til 2017 lokalisert til Garnisonen i Porsanger og var underlagt Heimevernets Skole og Kompetansesenter. Utdanningen hadde fokus på infanteritjeneste og jegertjeneste.

Utdanningen var ett-årig og bestod av en seleksjonsperiode (FOS) og en elevperiode på tilsammen seks måneder, og en praksisperioden på seks måneder. I praksisperioden hadde eleven graden UB-korporal og tjenestegjorde som befal ved et av HV-distriktene, eller ved en av hærens avdelinger.

Etter fullført utdanning ble elevene beskikket til Utskrevne Sersjanter og ble overført til Heimevernets krigsorganisasjon, hvor man tjenestegjør som befal ved årlige treninger, eller hyppigere hvis man søker seg til Heimevernets Innsatsstyrker. Det har også vært mulighet til videre tjeneste i Forsvaret, eller videre utdanning ved en av krigsskolene.

Heimevernets Befalsskole ble startet på Kongsvinger festning, da under navnet Heimevernets utskrevne sersjantkurs (HVUSK). Navnet ble senere endret til Heimevernets utskrevne befalskurs (HVUB). Skolen ble etter en del år flyttet til Værnes garnison, og navnet endret til Heimevernets Befalsskole i 2006. Her var det to linjer; en ett-årig UB-utdanning og en to-årig BS-utdanning. BS-utdanningen ble senere avsluttet og skolen ble i 2009 flyttet til Garnisonen i Porsanger.

Fra 2019 er befalsutdanningen samlet i Forsvarets befalsskole.

Referanser 

Skoler i Forsvaret
Heimevernet
Utdanningsinstitusjoner nedlagt i 2018
Tidligere utdanningsinstitusjoner i Innlandet
Tidligere utdanningsinstitusjoner i Trøndelag
Tidligere utdanningsinstitusjoner i Troms og Finnmark
Bevergruppen

beverfamilien
 kinnposerottefamilien
 kengururottefamilien

Bevergruppen er en underoden av gnagere som omfatter bevere, kengururotter og kinnposerotter. De to siste er rent amerikanske grupper. Bare bever finnes også i Eurasia.

Referanser

Eksterne lenker 
 

Gnagere
PhyreEngine

PhyreEngine er en freeware spillmotor lagd av Sony Computer Entertainment som kan brukes med PC, PlayStation Portable, PlayStation Vita, PlayStation 3 og PlayStation 4. PhyreEngine har blitt brukt av flere spillutviklere og i over 90 spill.

PhyreEngine er distribuert som en installerbar pakke som inneholder både kildekoden og verktøy for Microsoft Windows, og er gitt ut under en lisens fra Sony som tillater enhver PlayStation 3-spillutvikler, utgiver og andre relaterte å lage programvare basert enten delvis eller fullstendig på PhyreEngine, til enhver plattform. Spillmotoren bruker parallellprosessering som er optimert for Cell-prosessoren i PlayStation 3, men kan lett bli lagd versjoner for andre versjoner av.

PhyreEngine støtter OpenGL, Direct3D og PS3 LibGCM.

Historie 
PhyreEngine ble lansert under Game Developers Conference i 2008, mens nye tillegg til spillmotoren ble vist frem i 2009.

Versjon 2,40, lansert i mars 2009 inkluderte et nytt system for å vise grafikk til løv, trær og andre planter, og skulle være lettere og integrere i spill en tidligere.

En PSP-versjon av spillmotoren ble annonsert under Game Developers Conference i 2010.

Versjon 3,0, som ble sluppet ut i 2011 har nye verktøy for å strømlinje versjonene man kan lage for flere plattformer. Nivåredigeringsverktøyet ble også omskrevet fra tidligere versjoner, som tillater å lage nivåer på en mer datadreven måte. APIen ble også lettere tilgjengelig og mer fokusert på videospill, med støtte for skripting, enheter og integrert fysikk. Versjon 3,0 la også til støtte for PlayStation Vita.

Referanser

Eksterne lenker 
 

Programvare fra 2008
Spillmotorer
SteamOS

SteamOS er et fritt og åpent Debian-basert operativsystem som blir utviklet av Valve Corporation, og er ment som programvareplattformen i selskapets spesifikasjoner for spillkonsollen Steam Machine. Det ble utgitt den 13. desember 2013, og har siden undergått betatesting.

Funksjonalitet 
SteamOS er primært utviklet med tanke på videospill og da gjerne på større monitorer, slik som tv-skjermer. Dette medfører blant annet at operativsystemet legger ingen eller mindre vekt på «tradisjonelle» PC-funksjonalitet som for eksempel kontorapplikasjoner. Selv om maskinvaren det er utviklet for består av alminnelige PC-komponenter, uttaler utvikleren Valve at spesialiseringen på spill fører til betydelige fordeler med hensyn til blant annet grafikk-kvalitet. Brukerne kan imidlertid installere og benytte all kompatibel programvare for Linux i tillegg til selve Steam-klienten, som utgjør hovedelementet i brukergrensesnittet.

Utbredelse 
Ved utgangen av 2015 befant programvaren seg fortsatt på beta-stadiet, slik at det ikke finnes noen pålitelig oversikt over antall brukere. Imidlertid er Valves distribusjonsplattform Steam verdens mest brukte med rundt 125 millioner aktive brukere. Omtrent en tredjedel av titlene på Steam er tilgjengelig i Linux-versjon. ( titler for Windows mot  for Linux per september 2015.)

Referanser

Eksterne lenker 
 
 
 

Linuxdistribusjoner lansert i 2013
Valve Corporation
Videospillprogramvare
Jessica Lennartsson og Andreas Berg

Jessica Lennartsson og Andreas Berg var et svensk dansepar. Gjennom sin karriere tok de flere VM-gull i boogie woogie.

For sine resultater ble de tildelt «TV-sportens Sportspegelpris» på Svenska Idrottsgalan.

Referanser 

Svenske dansere
Len Hutton

Leonard «Len» Hutton (født 23. juni 1916, død 6. september 1990) var en engelsk cricketspiller, som spilte for Yorkshire og England både før og etter andre verdenskrig som en åpnende slagmann. Wisden Cricketers' Almanack beskrev ham som en av de største slagmennene i crickets historie. Han satt en rekord i 1938 for den høyeste individuelle inning en Test-kamp allerede i hans sjette Test-forekomst, og scoret 364 poeng mot Australia, en milepæl som sto i nesten 20 år (og er ennå en engelsk Test-rekord). I 1952, ble han den første profesjonelle cricketspilleren i 1900-tallet som ble kaptein i England i Tests. Under hans styre vant England The Ashes det neste året for den første gangen i 19 år. I etterkant av krigen, var han bærebjelken av Englands batting, og laget var avhengig av hans suksess.

Referanser

Eksterne lenker 
 

Engelske cricketspillere
Knights Bachelor
Gyrid Gunnes

Gyrid Gunnes (født 30. august 1978) er en norsk teolog, feminist og forfatter. Hun er førsteamanuensis i diakoni ved VID vitenskapelige høgskole.

Gunnes har arbeidet som menighetsprest i Tromsø og Hamar, og har vært studentprest ved NTNU. Per 2015 var hun stipendiat ved Diakonhjemmet Høgskole (nå VID).

Priser 
 2002: Stjerneskuddprisen, for sitt engasjement for unge skeive.
 2013: Språkprisen for fremragende bruk av bokmål i forfatterskapet

Bibliografi 
 Hellig, sårbar,  Portal (2012)
 Stemmer. Å forkynne Guds ord klart og urent,  Aschehoug (2013)

Referanser

Kilder 
 Presentasjon av Gyrid Gunnes i Forfatterkatalogen på Forfattersentrums nettsider 

Norske forfattere
Norske lutherske prester
Vitenskapelig ansatte ved VID vitenskapelige høgskole
Fødsler i 1978
Ingrid Melfald Hafredal

Ingrid Melfald Hafredal (født 5. desember 1981 i Porsgrunn) er en norsk romanforfatter.

Hafredal er utdannet innenfor språk og litteratur på UiO og UiB, og har gått forfatterstudiet i Bø. Hun arbeider som forfatter og oversetter, og debuterte som forfatter i 2013 med romanen Omveier på Forlaget Oktober.

Bibliografi 
 Omveier, roman, Forlaget Oktober (2013)
 Harehjerte, roman, Forlaget Oktober (2017)
 Ragnas hemmelighet, roman for barn, Aschehoug (2020)
 Flokkdyr, roman for barn, Aschehoug (2022)

Referanser

Kilder 
 Presentasjon av Ingrid Melfald Hafredal i Forfatterkatalogen på Forfattersentrums nettsider

Norske forfattere
Dina Billington

Dina Cecilie Billington (født 16. september 1985) er en norsk sanger og tegner fra Halden. 

Hun er utdannet tegner fra Einar Granum Kunstfagskole i Oslo og musikk- og kunstpedagog fra Høgskolen i Østfold og Universitetet i Agder. 

Billington debuterte som plateartist i 2015 med albumet Hun som drømmer bestående av egenkomponert musikk, tekster og tegninger. Hun har opptrådt på mange scener i Norge, blant annet Oslo Konserthus, Rockefeller, Litteraturhuset i Fredrikstad, Brygga Kultursal Halden og Prøysenhuset på Ringsaker. 

Hun har medvirket på flere utstillinger som billedkunstner og hadde sin første separatutstilling i november 2015 på Galleri Rød i Halden. 

Dina Billington står bak etableringen av Fargespill Østfold hvor hun jobber som produsent og kunstnerisk leder.

Referanser

Eksterne lenker 
 Dina Billington
 http://kandusi.no/dinas-dedikerte-debut/

Norske sangere
Norske billedkunstnere
Alumni fra Høgskolen i Østfold